ΝΟΜΟΣΧΕΔΙΟ ΜΕ ΤΙΤΛΟ

|  |
| --- |
| ΝΟΜΟΣ ΠΟΥ ΤΡΟΠΟΠΟΙΕΙ ΤΟΝ ΠΕΡΙ ΣΥΓΚΡΙΣΙΜΟΤΗΤΑΣ ΤΩΝ ΤΕΛΩΝ, ΤΗΣ ΑΛΛΑΓΗΣ ΛΟΓΑΡΙΑΣΜΟΥ ΠΛΗΡΩΜΩΝ ΚΑΙ ΤΗΣ ΠΡΟΣΒΑΣΗΣ ΣΕ ΛΟΓΑΡΙΑΣΜΟΥΣ ΠΛΗΡΩΜΩΝ ΝΟΜΟΣ ΤΟΥ 2017  |
|  |
| Προοίμιο.Επίσημη Εφημερίδα της ΕΕ, L 257, 28.8.2014, σ.214∙ | Για σκοπούς(α) εκ νέου εναρμόνισης με τα Άρθρα 16.7), 19.5) και 24 της πράξης της Ευρωπαϊκής Ένωσης με τίτλο «Οδηγία 2014/92/ΕE του Ευρωπαϊκού Κοινοβουλίου και του Συμβουλίου, της 23ης Ιουλίου 2014 για τη συγκρισιμότητα των τελών που συνδέονται με λογαριασμούς πληρωμών, την αλλαγή λογαριασμού πληρωμών και την πρόσβαση σε λογαριασμούς πληρωμών με βασικά χαρακτηριστικά» και(β) για αποτελεσματικότερη εφαρμογή του Νόμου |
|  |  |  |
|  | η Βουλή των Αντιπροσώπων ψηφίζει ως ακολούθως: |
| Συνοπτικός τίτλος.64(I)/2017 | 1. Ο παρών Νόμος θα αναφέρεται ως ο περί Συγκρισιμότητας των Τελών, της Αλλαγής Λογαριασμού Πληρωμών και της Πρόσβασης σε Λογαριασμούς Πληρωμών (Τροποποιητικός) Νόμος του 2020 και θα διαβάζεται μαζί με τον περί Συγκρισιμότητας των Τελών, της Αλλαγής Λογαριασμού Πληρωμών και της Πρόσβασης σε Λογαριασμούς Πληρωμών Νόμο του 2017 (που στο εξής θα αναφέρεται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί Συγκρισιμότητας των Τελών, της Αλλαγής Λογαριασμού Πληρωμών και της Πρόσβασης σε Λογαριασμούς Πληρωμών Νόμοι του 2017 και 2020.  |
|  |  |
| Τροποποίηση του άρθρου 2 του βασικού νόμου | 2. Το εδάφιο (1) του άρθρου 2 του βασικού νόμου τροποποιείται με την προσθήκη, στην κατάλληλη αλφαβητική σειρά, του ακόλουθου νέου όρου και ορισμού του:  |
|  | 85(Ι) του 2017 | «φορέας Εναλλακτικής Επίλυσης Διαφορών» ή «φορέας ΕΕΔ» έχει την έννοια που αποδίδεται στον όρο αυτό στο άρθρο 2 του περί της Εναλλακτικής Επίλυσης Καταναλωτικών Διαφορών Νόμου. |
|  |  |
| Τροποποίηση του άρθρου 17 του βασικού νόμου | 3. Το εδάφιο (13) του άρθρου 17 του βασικού νόμου τροποποιείται με την αντικατάσταση της φράσης «την Υπηρεσία ως τον υπεύθυνο φορέα εναλλακτικής επίλυσής των διαφορών» (τρίτη και τέταρτη γραμμή) με τη φράση «στον αναφερόμενο στο άρθρο 25 φορέα ΕΕΔ». |
|  |  |
| Τροποποίηση του άρθρου 20 του βασικού νόμου | 4. Το εδάφιο (5) του άρθρου 20 του βασικού νόμου τροποποιείται με την αντικατάσταση της φράσης «την Υπηρεσία ως τον υπεύθυνο φορέα εναλλακτικής επίλυσής των διαφορών» (τρίτη και τέταρτη γραμμή) με τη φράση «στον αναφερόμενο στο άρθρο 25 φορέα ΕΕΔ». |
|  |  |
| Τροποποίηση του άρθρου 25 του βασικού νόμου | 5. Το άρθρο 25 του βασικού νόμου αντικαθίσταται από το ακόλουθο νέο άρθρο: |
|  | «25.(1) Για τη διευθέτηση των διαφορών που αφορούν τα δικαιώματα και τις υποχρεώσεις που καθορίζονται δυνάμει του παρόντος νόμου οι καταναλωτές έχουν πρόσβαση στις διαδικασίες που προβλέπονται στον περί της Εναλλακτικής Επίλυσης Καταναλωτικών Διαφορών Νόμο. Οι εν λόγω διαφορές επιλύονται από φορέα εναλλακτικής επίλυσης διαφορών που πληροί τις ποιοτικές απαιτήσεις που ορίζονται στον εν λόγω Νόμο. |
|  | (2) Σε περίπτωση διαφοράς η οποία εμπίπτει στις διατάξεις του εδαφίου (1), ο σχετικός πάροχος υπηρεσιών πληρωμών λαμβάνει μέρος στις διαδικασίες που προβλέπονται στον περί της Εναλλακτικής Επίλυσης Καταναλωτικών Διαφορών Νόμο». |
|  |  |
| Προσθήκη του νέου άρθρου 32Α στο βασικό νόμο. | 6. Ο βασικός νόμος τροποποιείται με την προσθήκη, αμέσως μετά το άρθρο 32, του ακόλουθου νέου άρθρου 32Α: |
|  | «Εξουσιοδότηση. | 32Α.-(1) Ο Υπουργός Οικονομικών δύναται να μεταβιβάζει γραπτώς την άσκηση οποιασδήποτε εξουσίας, εξαιρουμένης της εξουσίας περί έκδοσης κανονιστικών διοικητικών πράξεων, καθώς και την εκτέλεση οποιουδήποτε καθήκοντος, που οι διατάξεις του παρόντος Νόμου ή των δυνάμει αυτού εκδιδόμενων κανονισμών του χορηγούν ή αναθέτουν, αντίστοιχα, σε οποιοδήποτε πρόσωπο υπηρετεί στο Υπουργείο Οικονομικών ή σε Τμήμα του Υπουργείου Οικονομικών· στην περίπτωση της μεταβίβασης αυτής, ο Υπουργός Οικονομικών διατηρεί την εξουσία να ασκεί την ούτως μεταβιβαζομένη εξουσία και να εκτελεί το ούτως μεταβιβαζόμενο καθήκον από και κατά τη διάρκεια της εν λόγω μεταβίβασης. |
|  |  |  |
|  |  | (2) Πρόσωπο, στο οποίο μεταβιβάζεται η άσκηση εξουσίας ή η εκτέλεση καθήκοντος δυνάμει του εδαφίου (1), έχει υποχρέωση να ασκεί τη μεταβιβαζόμενη εξουσία και να εκτελεί το μεταβιβαζόμενο καθήκον σύμφωνα με οδηγίες που ενδέχεται να δοθούν από τον Υπουργό Οικονομικών. |
|  |  |  |
|  |  | (3) Ο Υπουργός Οικονομικών δύναται να τροποποιεί και να ανακαλεί μεταβίβαση άσκησης εξουσίας ή/και εκτέλεσης καθήκοντος δυνάμει του εδαφίου (1), με γραπτή ειδοποίηση προς το πρόσωπο στο οποίο η εξουσία έχει μεταβιβαστεί. |
|  |  |  |
|  |  | (4) Σε περίπτωση κατά την οποία δύο ή περισσότερα πρόσωπα ασκούν ταυτόχρονα, δυνάμει των διατάξεων του παρόντος άρθρου, την ίδια εξουσία ή εκτελούν το ίδιο καθήκον, ο ιεραρχικά υφιστάμενος των εν λόγω προσώπων δεν ασκεί εξουσία ούτε εκτελεί καθήκον επί των ίδιων πραγματικών γεγονότων με τον ιεραρχικά ανώτερό του, εκτός αν ο τελευταίος το επιτρέπει, σύμφωνα με οδηγίες που ενδέχεται να δοθούν από αυτόν. |
|  |  |  |
|  |  | (5) Σε περίπτωση κατά την οποία δυνάμει των διατάξεων του παρόντος άρθρου, πρόσωπο ασκεί εξουσία ή εκτελεί καθήκον που οι διατάξεις του παρόντος Νόμου ή των δυνάμει αυτού εκδιδόμενων κανονισμών χορηγούν ή αναθέτουν, αντίστοιχα, σε άλλο πρόσωπο, οι διατάξεις του παρόντος Νόμου και των δυνάμει αυτού εκδιδόμενων κανονισμών εφαρμόζονται ως εάν να είχαν χορηγήσει ρητά την εν λόγω εξουσία στο πρόσωπο που την ασκεί ή είχαν αναθέσει ρητά το εν λόγω καθήκον στο πρόσωπο που το εκτελεί.”. |